CELEX: C2006/331/17
Language: sk
Date: 2006-12-30 00:00:00
Title: Vec C-240/05: Rozsudok Súdneho dvora (tretia komora) zo 7. decembra 2006 (návrh na začatie prejudiciálneho konania, ktorý podal Cour d'appel – Luxembursko) – Administration de l'enregistrement et des domaines/Eurodental Sàrl (Šiesta smernica o DPH — Oslobodenia od dane — Článok 13 bod A ods. 1 písm. e), článok 17 ods. 3 písm. b) a článok 28c bod A písm. a) — Právo na odpočet — Výroba a oprava zubných protéz — Plnenia uskutočňované vnútri Spoločenstva, ktoré sa týkajú plnení oslobodených od dane v členskom štáte — Účinok odchylného a prechodného režimu stanoveného v článku 28 ods. 3 písm. a) v spojení s bodom 2 prílohy E — Zásada daňovej neutrality — Čiastočná harmonizácia DPH)

30.12.2006   
            
            
               SK
            
            
               Úradný vestník Európskej únie
            
            
               C 331/11
            
         Rozsudok Súdneho dvora (tretia komora) zo 7. decembra 2006 (návrh na začatie prejudiciálneho konania, ktorý podal Cour d'appel – Luxembursko) – Administration de l'enregistrement et des domaines/Eurodental Sàrl
   (Vec C-240/05) (1)
   
   (Šiesta smernica o DPH - Oslobodenia od dane - Článok 13 bod A ods. 1 písm. e), článok 17 ods. 3 písm. b) a článok 28c bod A písm. a) - Právo na odpočet - Výroba a oprava zubných protéz - Plnenia uskutočňované vnútri Spoločenstva, ktoré sa týkajú plnení oslobodených od dane v členskom štáte - Účinok odchylného a prechodného režimu stanoveného v článku 28 ods. 3 písm. a) v spojení s bodom 2 prílohy E - Zásada daňovej neutrality - Čiastočná harmonizácia DPH)
   (2006/C 331/17)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour d'appel
   Účastníci konania pred vnútroštátnym súdom
   
      Žalobca: Administration de l'enregistrement et des domaines
   
      Žalovaný: Eurodental Sàrl
   Predmet veci
   Návrh na začatie prejudiciálneho konania – Cour d'appel Grand-Duché de Luxembourg – Výklad článku 13 bodu A ods. 1 písm. e), článku 17 ods. 3 písm. b) a článku 28c bodu A písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) v znení neskorších predpisov – Odpočítateľnosť DPH, ktorou boli zaťažené určité plnenia uskutočňované vnútri Spoločenstva, hoci sú tieto plnenia oslobodené, ak k ním dochádza vo vnútri členského štátu – Výroba a oprava zubných protéz
   Výrok rozsudku
   Plnenie oslobodené od dane z pridanej hodnoty vnútri členského štátu podľa článku 13 A ods. 1 písm. e) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, v znení smernice Rady 91/680/EHS zo 16. decembra 1991, ktorou sa dopĺňa spoločný systém dane z pridanej hodnoty, a mení a dopĺňa smernica 77/388/EHS s cieľom zrušiť daňové hranice, a smernice Rady 92/111/EHS zo 14. decembra 1992, ktorou sa mení a dopĺňa smernica 77/388/EHS a zavádzajú sa zjednodušujúce opatrenia k dani z pridanej hodnoty, nezakladá právo na odpočet dane z pridanej hodnoty zaplatenej na vstupe na základe článku 17 ods. 3 písm. b) tejto smernice, a to ani vtedy, ak je plnením vnútri Spoločenstva, bez ohľadu na režim dane z pridanej hodnoty uplatniteľný v členskom štáte určenia.
   
      (1)  Ú. v. EÚ C 193, 6.8.2005.